b'\n_START_ARTICLE_\nAntti Tyrv\xc3\xa4inen (j\xc3\xa4\xc3\xa4kiekkoilija)\n_START_SECTION_\nUra\n_START_PARAGRAPH_\nAntti Tyrv\xc3\xa4inen syntyi Sein\xc3\xa4joella ja aloitti luistelukoulun Sein\xc3\xa4joen Hockey Teamissa, mutta muutti jo esikouluik\xc3\xa4isen\xc3\xa4 Lahteen. Tyrv\xc3\xa4inen on pelannut juniori-uransa Kiekko-Reippaan ja Pelicansin joukkueissa. H\xc3\xa4n pit\xc3\xa4\xc3\xa4 itse\xc3\xa4\xc3\xa4n Kiekko-Reippaan kasvattina. Tyrv\xc3\xa4inen voitti kev\xc3\xa4\xc3\xa4ll\xc3\xa4 2007 A-nuorten SM-kultaa Pelicansissa._NEWLINE_Tyrv\xc3\xa4inen debytoi j\xc3\xa4\xc3\xa4kiekon SM-liigassa kaudella 2008\xe2\x80\x932009, jolloin h\xc3\xa4n sai tililleen viisi runkosarjaottelua ja yhden playoff-ottelun. Samalla kaudella h\xc3\xa4n pelasi kolme ottelua lainalla Mestis-joukkue HeKiss\xc3\xa4. H\xc3\xa4n sai marraskuussa 2009 yhden ottelun pelikiellon tapeltuaan kolmannessa Mestis-ottelussaan Vaasan Sportin Antti Uittoa vastaan._NEWLINE_Tyrv\xc3\xa4inen pelasi tulokaskaudellaan 2009\xe2\x80\x932010 SM-liigassa 32 ottelua ja teki pisteit\xc3\xa4 8+3=11. J\xc3\xa4\xc3\xa4hyminuutteja h\xc3\xa4n ker\xc3\xa4si 94. Tyrv\xc3\xa4inen pelasi my\xc3\xb6s 25 ottelua HeKiss\xc3\xa4, jossa teki pisteit\xc3\xa4 10+9=19._NEWLINE_Kaudella 2010\xe2\x80\x932011 Tyrv\xc3\xa4inen teki l\xc3\xa4pimurtonsa SM-liigassa ja 52 runkosarjaottelussaan 14+9=23 pistett\xc3\xa4. H\xc3\xa4n oli Pelicansin toiseksi paras maalintekij\xc3\xa4 Jakub \xc5\xa0indelin j\xc3\xa4lkeen. Tyrv\xc3\xa4inen oli 186 minuutillaan koko SM-liigan j\xc3\xa4\xc3\xa4hykuningas. Rouhiva pelityyli poiki mahdollisuuden my\xc3\xb6s rapakon takana, jossa pelatut kaksi kautta AHL:ss\xc3\xa4 eiv\xc3\xa4t kuitenkaan poikineet mahdollisuutta pelata NHL:\xc3\xa4\xc3\xa4. Kes\xc3\xa4ll\xc3\xa4 2013 Tyrv\xc3\xa4inen teki vuoden sopimuksen Jokereiden kanssa. Kev\xc3\xa4\xc3\xa4ll\xc3\xa4 2014 Tyrv\xc3\xa4inen teki vuoden sopimuksen ja kev\xc3\xa4\xc3\xa4ll\xc3\xa4 2015 Tyrv\xc3\xa4inen kahden vuoden jatkosopimuksen Ilveksen kanssa._NEWLINE_Tyrv\xc3\xa4inen taklasi Tapparan Kristian Kuuselaa p\xc3\xa4\xc3\xa4h\xc3\xa4n 13. marraskuuta 2015. H\xc3\xa4n sai taklauksestaan yhdeks\xc3\xa4n ottelun pelikiellon. Joulukuussa 2015 h\xc3\xa4n purki sopimuksensa Ilveksen kanssa ja siirtyi loppukaudeksi Ruotsin F\xc3\xa4rjestad BK:hon. 11. lokakuuta 2016 h\xc3\xa4n teki sopimuksen Pelicansin kanssa kev\xc3\xa4\xc3\xa4seen 2018 saakka._NEWLINE_Tyrv\xc3\xa4inen sai saman kuun aikana liiga-historian viidenneksi pisimm\xc3\xa4n pelikiellon (12 ottelua) taklattuaan HPK:n Joonas Lehtivuorta. Pelicans putosi puoliv\xc3\xa4lieriss\xc3\xa4 h\xc3\xa4vitty\xc3\xa4\xc3\xa4n sarjan KalPalle voitoin 4-1._NEWLINE_Tammikuussa 2018 Tyrv\xc3\xa4inen teki kahden vuoden mittaisen jatkosopimuksen Pelicansin kanssa.\n_START_SECTION_\nMaajoukkue\n_START_PARAGRAPH_\nTyrv\xc3\xa4inen pelasi alle 18-vuotiaiden MM-kilpailuissa vuonna 2007. H\xc3\xa4n edusti Suomen A-maajoukkuetta ensimm\xc3\xa4isen kerran Moskovan Channel One Cupissa 16. joulukuuta 2010 ottelussa T\xc5\xa1ekki\xc3\xa4 vastaan.\n_START_SECTION_\nMuuta\n_START_PARAGRAPH_\nAntin pikkuveli Juhani Tyrv\xc3\xa4inen on my\xc3\xb6s j\xc3\xa4\xc3\xa4kiekkoilija. Heid\xc3\xa4n is\xc3\xa4ns\xc3\xa4 on entinen jalkapalloilija Vesa Tyrv\xc3\xa4inen.'